**Είδος κειμένου**: απλή περιγραφή ζώου που γνωρλιζω

**Το χάμστερ μου**

Το ζώο που διάλεξα να παρουσιάσω είναι το χάμστερ μου. Ένα απόγευμα, που γύριζα από τα Αγγλικά μου, ο αδερφός μου ήρθε τρέχοντας και μου είπε ότι μου το αγόρασε ο παππούς με τον μπαμπά μου. Το όνομα που του δώσαμε είναι «Κεραυνός», γιατί έχει κόκκινα μάτια και τρέχει πολύ γρήγορα. Είναι περίπου δύο μηνών.

Έχει άσπρο χρώμα, λεπτό τρίχωμα, μικρά και κόκκινα μάτια, μια μικρή, υγρή, ροζ μύτη, μικρά και μπεζ αυτιά, μικρή ουρά και μεγάλα μυτερά δόντια που φαίνονται μόνο όταν χασμουριέται. Ξέχασα να σας πω πως μοιάζει με ποντίκι.

Κοιμάται το πρωί και ξυπνά το βράδυ. Τρέχει πάνω κάτω στο κλουβί του, τρώει συνεχώς και κλωτσάει το πριονίδι έξω από το κλουβί του όταν παίζει το βράδυ. Επίσης σκαρφαλώνει και πηδά στο κλουβί του σαν ακροβάτης.

Βλέπουμε ο ένας τον άλλο, τον χαϊδεύω, με μυρίζει για να με συνηθίσει, το πιάνω με προσοχή, γιατί γρατσουνίζει και δαγκώνει αν δε σε ξέρει.

Ένα βράδυ, καθώς έκανα τα μαθήματά μου, άκουσα θόρυβο. Γύρισα και τι να δω! Ο Κεραυνός κρεμόταν από την οροφή του κλουβιού με τα πίσω του πόδια! Απίστευτο!

Στη συνέχεια θα σας διηγηθώ δύο περιστατικά. Ένα πρωί, την ώρα που το τάιζα έκανε εμετό και παραλίγο να πέσει πάνω μου. Αμέσως φώναξα τον μπαμπά μου, του καθάρισε το κλουβί κι εγώ έκανα μπάνιο υποχρεωτικά!

Κάτι άλλο που μου έκανε εντύπωση και δεν θα το ξεχάσω, είναι ότι όταν του βάζαμε φαγητό τις πρώτες μέρες, το κουβαλούσε όλο στη φωλιά του σιγά σιγά και νομίζαμε πως ήταν για να το τρώει με την ησυχία του. Όταν όμως του βάλαμε πριονίδι, το μάζεψε όλο στη φωλιά του και κρυβόταν μέσα για να ζεσταθεί. Τότε καταλάβαμε πως χρησιμοποιούσε την τροφή του και για να ζεσταθεί.

Τον Κεραυνό μου τον αγαπώ πολύ, γιατί είναι χαριτωμένος. Εύχομαι να ζήσει περισσότερο απ’ όσο ζει ένα χάμστερ, γιατί είναι κρίμα να χάσω έναν τέτοιο φίλο!

Δημήτρης – Θεοτόκης Νάτσιος

Τάξη: Γ

Νοέμβριος 2013